
ประธานสภาฯ	กล่าวเปิดการประชุมสภาเทศบาลตำบลหนองพ้อ สมัยสามัญ สมัยที่ 4 ครั้งที่ 1ประจำปี พ.ศ. 2556  ขอเปิดการประชุมและดำเนินการการประชุมตามระเบียบวาระการประชุม ดังนี้
ระเบียบวาระ1	เรื่องที่ประธานแจ้งให้ที่ประชุมทราบ
	เรื่องแผนการดำเนินงานได้ดำเนินการเป็นที่เรียบร้อยแล้ว ในการพัฒนาท้องถิ่น ซึ่งงบประมาณก็เรียบร้อยแล้ว สามารถติดตามการทำงานของแผนพัฒนาได้
ระเบียบวาระที่ 2	เรื่องรับรองรายงานการประชุมสมัยสามัญสมัยที่ 3 ครั้งที่ 3 เมื่อวันที่ 13 กันยายน 2556 ท่านสมาชิกสภาท่านใดมีความประสงค์จะขอแก้ไขรายงานการประชุมเชิญครับ มีหรือไม่ครับ ถ้าไม่มีผมขอมติที่ประชุมครับ
มติที่ประชุม 	รับรองรายงานการประชุม
ระเบียบวาระที่ 3	ญัตติเพื่อพิจารณา
1.เรื่องการเลือกเลขานุการสภาเทศบาลตามข้อความ ข้อ 18 และให้สมาชิกเสนอชื่อของเลขานุการและต้องมีผู้รับรอง 2 คน เชิญท่านสมาชิกเสนอได้เลยครับ
ศุภชัย  ชูเนียม	กราบเรียนประธานสภาฯ นายกเทศมนตรีฯ และสมาชิกสภาทุกท่าน กระผมนายศุภชัย  ชูเนียม สท.เขต 2 ขอเสนอนายกฤษกร  บุษบงก์ เป็นเลขานุการครับ
ประธานสภาฯ	ขอผู้รับรองครับ
สมพงศ์  ศรีเงิน	ผมขอรับรองครับ
สุโท  ปิยะปานันท์	ผมรับรองครับ
กฤษกร  บุษบงก์	กราบเรียนประธานสภาฯ นายกเทศมนตรี สมาชิกสภาทุกท่าน ในการเลือกเลขานุการเป็นหน้าที่ของปลัดเทศบาลอยู่แล้ว กระผมขอสัญญาว่าจะทำหน้าที่ให้ดีที่สุดครับ
ประธานสภาฯ	2.เรื่องที่ 2 ญัตติขออนุมัติใช้ขาดเงินสะสมประจำปีงบประมาณพ.ศ.2557 รายละเอียดต่างๆก็อยู่ในมือท่านสมาชิกแล้ว เชิญท่านนายกเทศมนตรีเสนอญัตติครับ
นายกเทศมนตรีฯ	เรียนประธานสภาฯ สมาชิกสภาทุกท่าน ด้วยข้าพเจ้าด้วยข้าพเจ้า นายพิทักษ์   พวงมณี ตำแหน่งนายกเทศมนตรีตำบลหนองพ้อ ขอเสนอญัตติ    ขออนุมัติใช้จ่ายเงินสะสม เพื่อแก้ปัญหาความเดือดร้อนของประชาชนในพื้นที่หมู่ที่ 3 ตำบลควนขนุน  เนื่องจากในช่วงเวลาที่ผ่านมาได้มีผู้ใหญ่บ้าน หมู่ที่ 3 ตำบลควนขนุน  อำเภอควนขนุน จังหวัดพัทลุง พร้อมด้วยราษฎรคณะครู ผู้ปกครอง และนักเรียนโรงเรียนบ้านควนพลี ได้ร้องขอให้เทศบาลดำเนินการก่อสร้างถนนคอนกรีตเสริมเหล็ก ถนนสายหน้าวัด – ชะมวง หมู่ที่ 3  เพื่อแก้ปัญหาความเดือดร้อนของราษฎรบริเวณใกล้เคียง และผู้ใช้เส้นทางดังกล่าวสามารถเดินทางไป – มา ได้อย่างสะดวกและปลอดภัย  เนื่องจากถนนสายหน้าวัด – ชะมวง หมู่ที่ 3 ตำบลควนขนุน เป็นเส้นทางหลักที่ราษฎรใช้สัญจรไป – มา ระหว่างตำบลควนขนุนและตำบลชะมวง และเป็นเส้นทางที่ผู้ปกครองใช้รับส่งนักเรียน ปัจจุบันเป็นถนนคอนกรีต ขนาดกว้าง 5.00 เมตร ระยะทางยาว  170 เมตร และส่วนที่เหลือเป็นถนนลูกรัง ถนนดังกล่าวเมื่อเข้าสู่ช่วงฤดูฝนจะเป็นหลุมเป็นบ่อเป็นประจำทุกปี  และพอเข้าช่วงหน้าแล้งจะมีฝุ่นละอองทำให้ราษฎรที่พักอาศัยอยู่ริมถนน นักเรียนและครูโรงเรียนบ้านควนพลีได้รับความเดือดร้อน  เทศบาลตำบลหนองพ้อเคยของบประมาณสนับสนุนจากหน่วยงานที่เกี่ยวข้องมาหลายครั้งแล้ว แต่ยังไม่มีงบประมาณจากหน่วยงานใดมาสนับสนุน เพื่อแก้ไขปัญหาความเดือดร้อนของประชาชน และแก้ปัญหาถนนสายหนองหลัก – ท่าพลับ หมู่ที่ 4  เนื่องจากถนนน้ำท่วมเป็นประจำทุกปี จึงจำเป็นต้องเพิ่มความสูงของถนนและก่อสร้างเป็นถนนคอนกรีต เพื่ออำนวยความสะดวกให้กับราษฎรในการสัญจร  จึงขออนุมัติใช้จ่ายเงินสะสมประจำปีงบประมาณ พ.ศ. 2557  หมวดค่าครุภัณฑ์ที่ดินและสิ่งก่อสร้าง ด้านบริการชุมชนและสังคม แผนงานเคหะและชุมชน งานไฟฟ้าถนน  จำนวน  2  โครงการ      เป็นเงิน  ๒,๐๐๐,000  บาท รายละเอียดดังนี้
1.โครงการก่อสร้างถนนคอนกรีตเสริมเหล็ก สายหน้าวัด – ชะมวง หมู่ที่ 3 เพื่อจ่ายเป็นค่าจ้างเหมาก่อสร้างถนนคอนกรีตเสริมเหล็ก ขนาดกว้าง  5.00 เมตร  ยาว 488.00 เมตร หนา 0.15 เมตร      ไหล่ทางกว้างข้างละ 0.50 เมตร หรือมีพื้นที่ไม่น้อยกว่า  2,440  ตร.ม. รายละเอียดตามแบบแปลนเทศบาลตำบลหนองพ้อกำหนด
2.โครงการก่อสร้างถนนคอนกรีตเสริมเหล็ก สายหนองหลัก – ท่าพลับ หมู่ที่ 4 เพื่อจ่ายเป็นค่าจ้างเหมาก่อสร้างถนนคอนกรีตเสริมเหล็ก ขนาดกว้าง  4.00 เมตร  ยาว 250.00 เมตร หนา 0.15 เมตร      ไหล่ทางกว้างข้างละ 0.50 เมตร หรือมีพื้นที่ไม่น้อยกว่า  1,000  ตร.ม. รายละเอียดตามแบบแปลนเทศบาลตำบลหนองพ้อกำหนด
ดังนั้น ข้าพเจ้าจึงได้เสนอญัตติ ขออนุมัติใช้จ่ายเงินสะสมประจำปีงบประมาณ  พ.ศ. 2557 ในครั้งนี้เพื่อสภาเทศบาลตำบลหนองพ้อได้พิจารณา
			จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อพิจารณาต่อไป
ผมขอเพิ่มเติมในสายดังกล่าวของถนนสายหน้าวัดชะมวงตรงนั้นมีความจำเป็นมากเราจึงจำเป็นต้องใช้งบประมาณในส่วนตรงนี้เพราะนักเรียนต้องปิดประตูเรียนในช่วงฤดูแล้งและในส่วนของหมู่ที่ 4 สายหนองหลัก – ท่าพลับ ถนนมันต่ำมากครับพอน้ำมาก็ท่วมถนนแล้ว ขอบคุณครับ
ประธานสภาฯ	ต่อไปเป็นหน้าที่ของสมาชิกครับ มีด้วยกัน 2 โครงการครับ โครงการก่อสร้างถนนสายหน้าวัด – ชะมวง และโครงการก่อสร้างถนนสายหนองหลัก – ท่าพลับ เชิญท่านสมาชิกอภิปรายครับ เรียนเชิญครับ
สมเกียรติ  เกื้อชู	กราบเรียนประธานสภาฯ นายกเทศมนตรีฯ สมาชิกทุกท่าน ผมนายสมเกียรติ     เกื้อชู สท.เขต 1 ผมเห็นด้วยอย่างยิ่ง ทั้ง 2 โครงการ เพราะชาวบ้านต้องการมานานแล้วครับ ผมขอขอบคุณท่านนายกครับ
ประธานสภาฯ	มีอีกหรือไม่ครับ ถ้าไม่มีผมขอมติครับ ท่านสมาชิกสภาท่านใดอนุมัติใช้ขาดเงินสะสมประจำปีงบประมาณพ.ศ.2557 โปรดยกมือครับ ท่านสมาชิกสภาท่านใดไม่อนุมัติโปรดยกมือครับ 
ประธานสภา		มติที่ประชุม		อนุมัติ		11	เสียง
			ไม่อนุมัติ	-	ไม่มี
			งดออกเสียง	1	เสียง คือประธานสภาฯ
ต่อไปญัตติที่ 3 เรื่องเพื่อพิจารณากำหนดอัตราค่าธรรมเนียมตามเทศบัญญัติเทศบาลตำบล เรื่องกิจการที่เป็นอันตรายต่อสุขภาพ พ.ศ.2552 เอกสารต่างๆก็อยู่ในมือท่านสมาชิกแล้วเชิญท่านนายกเทศมนตรีครับ
นายกเทศมนตรีฯ	เรียนประธานสภาฯ  สมาชิกสภาทุกท่านตามที่สภาเทศบาลตำบลหนองพ้อได้มีความเห็นชอบให้ใช้เทศบัญญัติฯเรื่องกิจการที่เป็นอันตรายต่อสุขภาพ พ.ศ.๒๕๕๒ ในคราวประชุมสมัยวิสามัญ สมันที่ ๒ ประจำปีพ.ศ.๒๕๕๒ (ครั้งที่ ๑) เมื่อวันที่ ๓๐  กันยายน ๒๕๕๒ และผู้ว่าราชการจังหวัดได้ให้ความเห็นชอบ ในเรื่องนี้แล้ว โดยเทศบาลตำบลหนองพ้อได้ประกาศใช้เมื่อวันที่ ๑๑ กุมภาพันธ์  ๒๕๕๓ นั้น
ในการนี้เพื่อให้การดำเนินการจัดเก็บค่าธรรมเนียมใบอนุญาตฯ เป็นไปด้วยความเรียบร้อยและมีอัตราค่าธรรมเนียมที่ชัดเจนสามารถตรวจสอบได้ อาศัยอำนาจ ตามข้อ ๒๒ แห่งพระราชบัญญัติ เรื่องกิจการที่เป็นอันตรายต่อสุขภาพพ.ศ.๒๕๕๒ จึงขอกำหนดร่างอัตราค่าธรรมเนียมใบอนุญาตฯ เพื่อเสนอสภาเทศบาลตำบลหนองพ้อพิจารณาตามความเหมาะสมต่อไป รายละเอียดปรากตามสิ่งที่ส่งมาด้วย
			ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภาฯ		ผู้เสนอญัตติก็ได้เสนอเป็นที่เรียบร้อยแล้วอัตราค่าธรรมเนียมจะเอาตามกฎหมาย กำหนดได้ ตัวนี้เอาสามารถตกแต่งได้ก่อนที่จะออกมาเป็นเทศบัญญัติ แต่ส่วนไหนที่คิดว่าดีแล้วไม่ต้องตกแต่ง เชิญท่านสมาชิกครับ
ปรีชา  ชาญเมธี	กราบเรียนประธานสภา  นายกเทศมนตรี สมาชิกสภาทุกท่าน กระผมนายปรีชา  ชาญเมธี สท.เขต 2 ผมดูร่างแล้วผมว่ามันเยอะเกินไปแล้วแต่ละอย่างมันแพงเกินไป ผมอยากให้ลดหย่อนครับ
สมเกียรติ  เกื้อชู	เรียนประธานสภาฯ  นายกเทศมนตรี สมาชิกสภาทุกท่าน ผมนายสมเกียรติ  เกื้อชู สท.เขต 1 ผมขอถามหน้า 18 ครับเกี่ยวกับมโหรศพครับ ผมอยากทราบว่าเป็นต่อครั้งหรือว่าต่อปีครับ
ปลัดเทศบาล	กราบเรียนประธานสภาฯ นายกเทศมนตรี สมาชิกสภาทุกท่าน ครับคือตรงนี้เราต้องเสียอัตราปี ละ 1 ครั้งในการประกอบการที่เป็นกิจการครับ
ปรีชา  ชาญเมธี	 กราบเรียนประธานสภา  นายกเทศมนตรี สมาชิกสภาทุกท่าน กระผมนายปรีชา  ชาญเมธี สท.เขต 2 มตินี้ผมไม่แน่ใจครับว่าจะเป็นอย่างไรผมว่าเหมือนบ้างครั้งปีหนึ่งไม่มีงานหรือมีไม่กี่ครั้ง ผมว่าก็ขาดทุนครับ ผมอยากให้ดูกันไปก่อนครับเกี่ยวกับค่าธรรมเนียมครับ
นายกเทศมนตรี	เรื่องอัตราค่าธรรมเนียมคือเรื่องนี้เคยมีมาก่อนครับเหมือนแต่เรานำมาปรับแต่งได้ แต่ตรงนี้นำมาเปรียบเทียบครับ สามารถยืดหยุ่นได้ครับ
สมศักดิ์  เกตุด้วง	กราบเรียนประธานสภา นายกเทศมนตรี สมาชิกสภาทุกท่าน ผมนายสมศักดิ์  เกตุด้วง สท.เขต 1 ครับผมว่าเรื่องอัตราค่าธรรมเนียมมันไม่มากเกินครับ แต่ผมอยากให้เทศบาลนั้นช่วยดูแลประชาชนก่อนครับเกี่ยวกับโรคระบาดครับ ขอบคุณครับ
เลขานุการสภา	ผมขออธิบานเสริมครับเป็นการควบคุมดูแล เราสามารถดูแลชาวบ้านได้ครับ แต่ในส่วนนี้เราสามรถเก็บได้ในส่วนที่เป็นการเลี้ยงเยอะๆและสามารถดูแลได้สามารถจัดเก็บได้ขอบคุณครับ
ประธานสภาฯ	มีสมาชิกสภาท่านใดจะอภิปรายอีกหรือไม่ครับ
ประสิทธิ์  จันทร	กราบเรียนประธานสภา  นายกเทศมนตรี สมาชิกสภาทุกท่าน ผมนายประสิทธิ์   จันทร สท.เขต 2 ผมว่าเป็นสิ่งที่ดีครับในการกำหนด แต่ถ้าจะใช้จริงๆเราต้องบังคับใช้ให้ทั่วถึงครับ
ประธานสภาฯ	ท่านสมาชิกท่านใดจะอภิปรายเกี่ยวกับกำหนดอัตราค่าธรรมเนียมอีกหรือไม่ครับ ถ้าไม่มี ผมขอมติครับ ท่านสมาชิกท่านใดเห็นชอบอนุมัติพิจารณากำหนดอัตราค่าธรรมเนียมตามเทศบัญญัติเทศบาลตำบล เรื่องกิจการที่เป็นอันตรายต่อสุขภาพ โปรดยกมือครับ ท่านสมาชิกท่านใดไม่เห็นด้วยโปรดยกมือครับ เชิญท่านเลขานุการสภาครับ
ประธานสภา	มติที่ประชุม	เห็นชอบ		9	เสียง
				ไม่เห็นชอบ	1	เสียง
				งดออกเสียง	2	เสียง
	ลำดับต่อไปเรื่องอื่นๆถ้ามีครับ
ปิดประชุมเวลา  11.00 น.
ลงชื่อ	       เลขานุการสภาฯ	       ลงชื่อ	                              ประธานสภาฯ

